બૉલીવુડનાં છેલ્લાં ૨૫ વર્ષના મ્યુઝિકમાં અત્યારનો તબક્કો સૌથી સારો છે એવું બધા કહે છે, પણ એવું થવા માટેનું કારણ સમજાવતાં ગીતકાર જાવેદ અખ્તર કહે છે, ‘આજના મ્યુઝિકમાં રિધમ બહુ સિમ્પલ થઈ ગઈ છે તો સામે ગીતના શબ્દો પણ હવે સરળ થવા માંડ્યા છે. ક્યારેક તો એવું પણ લાગે કે ગીતને સંગીતબદ્ધ નથી કરવામાં આવ્યું, બાળકોની કવિતાઓને મ્યુઝિકમાં ગોઠવવામાં આવી છે. જોકે એનો કોઈ વિરોધ નથી, કારણ કે બાળકોની કવિતા જેવા લાગતા એ શબ્દોનો ભાવાર્થ સરસ હોય છે. કહેવાનો અર્થ એ કે હવે લોકો જન્ક ફૂડમાં દાખલ થઈ ગયા છે. સવારે સબવે સૅન્ડવિચ ખાય છે અને સાંજે KFC ખાય છે. આ જનરેશન માટે જે મ્યુઝિક બનવું જોઈએ એના કરતાં ઘણું સારું મ્યુઝિક આપણે ત્યાં બની રહ્યું છે.’